# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2022. január 26-i ülésére)

## TÁRGY: A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

A Képviselő-testület 2014. május 28-i ülésén a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Kormányrendelet alapján a 64/2014. számú Képviselő-testületi határozatával létrehozta a Kiskőrösi Települési Értéktárat, valamint megalakította a Kiskőrösi Települési Értéktár Bizottságot (továbbiakban: Bizottság).

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Korm. rendelet 4. § (1) bekezdés c) pontja alapján:

*„4. § (1) A Települési Értéktár Bizottság működési szabályzatát a települési, a Megyei Értéktár Bizottság működési szabályzatát a megyei önkormányzat határozza meg. Az értéktár bizottság*

*c) évente beszámol a tevékenységéről az alapító önkormányzatnak.”*

Valamint a Bizottság szervezeti és működési szabályzat III/3. pontja alapján félévente beszámol tevékenységéről Kiskőrös Város Önkormányzata Képviselő-testületének.

Ennek megfelelően a Bizottság elnöke Turán István elkészítette a határozat-tervezet mellékletét képező beszámolót. A beszámolóban az elnök bemutatja a Bizottság 2021. évi második féléves tevékenységét.

A fentiek alapján javaslom, hogy a Képviselő-testület a Kiskőrösi Települési Értéktár Bizottság beszámolóját a határozat-tervezet mellékletében foglaltak szerint fogadja el.

**Kiskőrös, 2022. január 18.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület a Kiskőrösi Települési Értéktár Bizottság 2021. évi második féléves tevékenységéről szóló beszámolóját a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal